|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

17.12.2024 г.

**В празничните дни през декември магазините на А1 ще обслужват клиенти с променено работно време**

## *Магазините на А1 ще бъдат с променено работно време по празниците.*

## *На 25 декември и 1 януари всички обекти в страната ще бъдат затворени.*

## *През целия празничен период клиентите на А1 могат да разчитат на дигиталните канали за самообслужване, сред които Моят А1 и чатбота АВА.*

Магазините на А1 ще бъдат с празнично работно време в дните около Коледа и Нова година. Единствените почивни дни, в които всички търговски обекти в страната ще останат затворени, са Рождество Христово (25 декември) и Нова година (1 януари). По време на празниците клиентите на телекома ще могат да разчитат на онлайн магазина на [A1.bg](https://www.a1.bg/bg?home), дигиталното приложение за самообслужване [Моят А1](https://www.a1.bg/MyA1), [А1 Помощник](https://help.a1.bg/) и чатбота на компанията [АВА](https://www.a1.bg/ava), който може да им съдейства за секунди по над 250 теми, свързани с услугите на компанията.

Магазините на А1 в цялата страна са два типа според локацията си – в търговски центрове или в супермаркети „Кауфланд“ и такива извън търговски центрове. Планирани са известни различия в работното време на двата типа магазини през празничните дни.

Магазините, които се намират в търговски центрове или супермаркети „Кауфланд“, ще работят със стандартно работно време, с изключение на 24 декември, когато ще затворят в 17:00 часа или по-рано според работното време на обекта, в който се помещават. Те ще останат затворени само на Рождество Христово (25 декември) и Нова година (1 януари).

За да гарантират удобството на клиентите си, част от магазините извън търговски обекти също ще работят в дните около празниците от 10:00 до 17:00 часа (с изключение на 28, 29 и 31 декември, когато ще бъдат отворени до 16:00 часа). Точна справка с работното време на всеки един магазин може да бъде открита онлайн на [сайта на телекома](https://www.a1.bg/nameri-a1-magazin).

[Видео магазинът на А1](https://www.a1.bg/video-magazin) също ще работи с променено работно време през празничните дни. Той ще бъде затворен на 25 декември и 1 януари, а на 24, 26 и 31 декември ще бъде на разположение от 10:00 до 18:00 часа за клиентите, които искат да се свържат с търговски консултант с видео връзка. Във всички останали дни магазинът ще работи със стандартно работно време.

През целия празничен период клиентите на А1 могат да управляват услугите си през приложението за самообслужване [Моят А1](https://www.a1.bg/MyA1). Чрез него потребителите могат да плащат фактури, да подписват договори електронно, да управляват допълнителните си дигитални услуги и много други. На разположение на клиентите през цялото време е и чатботът АВА, който може да съдейства по над 250 теми за различните услуги и продукти на компанията.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*